ExoMars Trace Gas Orbiter

náhľad|Porovnanie veľkosti: Sonda ExoMars 2016 – družica TGO s menším modulom EDM.

ExoMars Trace Gas Orbiter (skrátene ExoMars Orbiter alebo TGO) je spoločný projekt Európskej vesmírnej agentúry (ESA) a ruskej vesmírnej agentúry Roscosmos. V roku 2016 vyslali k Marsu atmosférickú výskumnú družicu a demonštračný pristávací modul Schiaparelli EDM (), ako súčasť európskeho programu ExoMars.

Demonštračný pristávací modul Schiaparelli sa od TGO odpojil 16. októbra 2016 a bol navedený na pristávaciu trajektóriu. 19. októbra prebehol pokus o pristátie. Veľká časť šesťminútového zostupu prebehla podľa očakávania, v dôsledku predčasného uvoľnenia padáka však demonštračný modul tvrdo dopadol na povrch Marsu. Pred dopadom EDM počas zostupu komunikoval s materskou družicou a odoslal množstvo telemetrických dát.

Výskumná družica TGO v marci 2017 spomalila pomocou aerobrakingu a usadila sa na obežnej dráhe Marsu. Aerobraking bol ukončený 20. februára 2018, kedy bola orbitálna dráha na záver stabilizovaná motoricky, s parametrami 200 x . Následne bola družica motoricky navedená na finálnu kruhovú dráhu s výškou , odkiaľ úspešne vykonáva vedecké pozorovania a zasiela dáta na Zem.

Kľúčovým cieľom misie je lepšie porozumieť metánu (CH4) a ďalším stopovým plynom prítomným v marťanskej atmosfére, ktoré by mohli byť dôkazom možnej biologickej aktivity. TGO bude tiež fungovať ako komunikačné spojenie pre pristávací modul a rover ExoMars a bude poskytovať komunikáciu pre ďalšie povrchové sondy Marsu so Zemou.

 Vedecké prístroje TGO 
náhľad|Vedecké prístroje TGO
Zoznam vedeckých prístrojov na sonde TGO:Prístroje TGO, 
 NOMAD, angl.(Nadir and Occultation for MArs Discovery) – obsahuje tri spektrometre na skúmanie chemického zloženia atmosféry.
 ACS, angl. (Atmospheric Chemistry Suite) – rozširuje infračervené spektrum snímané NOMAD-om
 CaSSIS, angl. (Colour and Stereo Surface Imaging System) – fotoaparát s vysokým rozlíšením ( na bod)
 FREND, angl. (Fine Resolution Epithermal Neutron Detector) – neutrónový detektor s jemným rozlíšením

 Porucha na prístroji ACS 
V roku 2020 zlyhal kryochladič na spektrometre TIRVIM, ktorý je súčasťou ACS. Spektrometer bol následne vypnutý. Kryochladič spoľahlivo fungoval 8 000 cyklov z 10 000 plánovaných.

 Pozorovania TGO 

 Voda na Marse 
Medzi najvýznamnejšie objavy z pohľadu kolonizácie Marsu patrí potvrdenie výskytu podpovrchových zásob vodného ľadu.Vodné pary na Marse,  Povrch Marsu bol zmapovaný neutrónovým detektorom FREND a vytvoril mapu ľadu a hornín bohatých na vodu vo vrchnej vrstve regolitu. Potvrdil tiež očakávaný, na vodu bohatý polárny permafrost.MAPA DISTRIBÚCIE PODPOVRCHOVEJ VODY NA MARSE, 

 Absencia metánu 
Podľa prvotných pozorovaní bola voči očakávaniu nameraná prekvapivo nízka úroveň metánu v hornej atmosfére.

 Kolobeh chlóru v atmosfére 
V atmosfére bola zistená prítomnosť HCl. Vedci sa snažia vytvoriť teóriu o kolobehu chlóru v atmosfére Marsu.Kolobeh HCl v atmosfére Marsu, 

 Referencie 

 Pozri aj 
 ExoMars
 Mars
 Voda na Marse

 Iné projekty 

 Externé odkazy 
 First results from the ExoMars Trace Gas Orbiter
 Pohled pod kůži – Trace Gas Orbiter (konstrukce)

 Zdroj 

Kategória:Prieskum Marsu
Kategória:Planetárne sondy
Kategória:Prebiehajúce misie
Kategória:Sondy ESA
Kategória:Federálna vesmírna agentúra Ruska
Kategória:Ruské kozmické sondy
Kategória:Kozmonautika v 2016
Kategória:Úspešné sondy